Guszarov az SKA Leningrád csapatában szerepelt először a szovjet élvonalban, majd csatlakozott a korszak egyik legjobb klubcsapatához, a CSZKA Moszkvához. Hét éven keresztül volt a klub játékosa. Ebben az időszakban a szovjet válogatottal 1988-ban, Calgaryban olimpia bajnok lett, 1986-ban, 1989-ben, 1990-ben és 1991-ben világbajnoki címet szerzett. A tehetséges védőt az 1988-as NHL-drafton 213. helyen választotta ki a Quebec Nordiques, melyben az 1990-91-es szezonban mutatkozhatott be.